text: Slagteri kan få huspriser til at falde
  30 oktober 2012 kl. 12.27
  Gedved Lokalråd frygter, at det vil gå ud over huspriserne, hvis byens fjerkræslagteri genåbner.
  Der arbejdes i øjeblikket med planer om en genåbning af slagteriet. Men det er Gedved Lokalråd imod.
  Formanden for Gedved Lokalråd Niels Arne Kjærgaard vurderer, at der i alt er omkring 50 boliger, der ligger så tæt på slagteriet, at deres priser vil blive påvirket negativt med genåbningen.
  - Jeg vil gerne understrege, at vi selvfølgelig ikke er modstandere af flere arbejdspladser i Gedved, men vi peger også på, at der er nogle forhold, der ikke er i orden. Grundlæggende mener vi, at erhvervs- og boligområder skal holdes adskilt, siger Niels Arne Kjærgaard til Horsens Folkeblad.
  